[{"text_idx": "#000000", "text": "Croeso i\u2019r ardal rhieni / gwarcheidwaid lle gallwch ddod o hyd i wybodaeth berthnasol am wisg ysgol, presenoldeb, opsiynau a gwybodaeth arall y gofynnir amdani gan rieni a gwarcheidwaid disgyblion sy\u2019n mynychu Ysgol Bro Preseli."}, {"text_idx": "#000001", "text": "Os oes gennych unrhyw gwestiynau pellach mae croeso i chi gysylltu a\u0302\u2019r ysgol a siarad ag aelod o staff a fydd yn medru darparu\u2019r wybodaeth sydd ei hangen arnoch."}, {"text_idx": "#000002", "text": "beth i'w ddisgwyl ar ddiwrnod cyntaf cyflwyniad eu plentyn i'r ysgol"}, {"text_idx": "#000003", "text": "Mae dechrau yn yr ysgol yn amser cyffrous i ddisgyblion boed hyn ar eu diwrnod cyntaf yn y cynradd neu wrth iddynt drosglwyddo i\u2019w haddysg uwchradd."}, {"text_idx": "#000004", "text": "Mae\u2019r broses bontio yn hollbwysig, felly mae ein staff yn cymryd yr amser i sicrhau bod eich plentyn yn teimlo\u2019n hyderus pan fyddant yn dechrau yn Ysgol Bro Preseli."}, {"text_idx": "#000005", "text": "Trefniadau ar gyfer cwrdd a\u0302 rhieni a gwarcheidwaid disgyblion a fydd yn dechrau yn yr ysgol yn flynyddol."}, {"text_idx": "#000006", "text": "Cynhelir noson agored ym mis Tachwedd"}, {"text_idx": "#000007", "text": "Os na fydd unrhyw ddarpar rieni yn gallu mynychu\u2019r Noson Agored mae croeso i chi ffonio\u2019r ysgol i drefnu amser cyfleus i gynnal apwyntiad gyda\u2019r Pennaeth neu aelod o\u2019r uwch di\u0302m rheoli."}, {"text_idx": "#000008", "text": "Mae darpar ddisgyblion y cylchoedd meithrin yn mynychu sesiynau ar gampws yr ysgol yn rheolaidd ac yna trefnir diwrnod pontio cyn iddynt ddechrau\u2019r ysgol."}, {"text_idx": "#000009", "text": "Bydd disgyblion yn cael eu gwahodd i Ysgol Bro Preseli ar gyfer diwrnodau pontio. Gwahoddir darpar ddisgyblion blwyddyn saith i dreulio wythnos yn Ysgol Bro Preseli yn ystod ail hanner tymor yr haf (Cwrs Croeso). Gwahoddir disgyblion Blwyddyn 5 hefyd i fynychu diwrnod o hwyl ar y campws a gwahoddir yr holl ysgolion clwstwr fynychu perfformiadau arbennig o gyngherddau a sioeau\u2019r ysgol."}, {"text_idx": "#000013", "text": "Mae brecwast ar gael yn gynnar yn y bore sy\u2019n cynnwys grawnfwydydd iach, uwd, ffrwythau tost a byrbrydau. Mae clwb brecwast ar gael i ddisgyblion oed cynradd o 8.00yb. Cynigir dw\u0302r, llaeth a diodydd calori\u0308au isel i\u2019r disgyblion. Anogir unigolion sy\u2019n dod a\u0302 phecyn bwyd i\u2019r ysgol i fwyta\u2019n iach. Mae materion yn ymwneud a\u0302 darparu bwyd yn cael eu trafod gan Senedd yr Ysgol. Mae ardal fwyta awyr agored o\u2019r enw \u2018Y Pantri\u2019 yn cynnig opsiwn arall i ddisgyblion oed ysgol uwchradd amser egwyl ac amser cinio."}, {"text_idx": "#000015", "text": "Yn elfen uwchradd Ysgol Bro Preseli, mae\u2019r system arlwyo heb arian yn galluogi disgyblion i dalu am brydau ysgol heb fod angen cario arian parod. Yn lle hynny, mae disgyblion yn gallu talu am eu prydau gan ddefnyddio eu bys neu gerdyn arlwyo heb arian. Mae terfyn gwariant dyddiol wedi\u2019i osod yn awtomatig ar gyfrif pob disgybl o \u00a36 y dydd. Os hoffech i hyn ostwng neu gynyddu, cysylltwch a\u0302\u2019r gwasanaeth arlwyo."}, {"text_idx": "#000016", "text": "Rydym yn awyddus i wrando ar lais rhieni/gwarcheidwaid ar ein taith i ragoriaeth. Mae\u2019n galonogol derbyn canmoliaeth gan rieni a gwarcheidwaid am yr hyn rydym yn ei wneud yn dda a derbyn syniadau ac awgrymiadau ar feysydd y gallem eu gwella ymhellach."}, {"text_idx": "#000017", "text": "Os oes gennych unrhyw sylwadau, mae croeso cynnes i chi anfon e-bost at y Ti\u0302m Arwain."}, {"text_idx": "#000018", "text": "Dewch o hyd i wybodaeth fanwl am y wisg ysgol. Gellir prynu gwisg ysgol trwy\u2019r stocwyr canlynol:"}, {"text_idx": "#000019", "text": "Er mwyn sicrhau bod y cwricwlwm yn hygyrch i bob disgybl, mae\u2019r ysgol yn darparu ar gyfer disgyblion ag anghenion dysgu ychwanegol trwy gefnogaeth dosbarth a/neu neilltuo ar gyfer grwpiau bach ar gyfer hyfforddiant unigol. Nod yr ysgol yw cynnig addysg o safon uchel a chyfle cyfartal i bawb."}, {"text_idx": "#000022", "text": "Ym mis Medi mae pob disgybl ym Mlwyddyn 7 yn sefyll cyfres o brofion sgrinio cyffredinol sy\u2019n nodi eu lefelau llythrennedd a rhifedd. Mae gan yr ysgol ystafell ag adnoddau da ar gyfer addysgu grwpiau bach ac ar gyfer cymorth disgyblion unigol. Adnabyddir y plentyn eithriadol o alluog yn yr un broses. Mae yna berthynas waith ardderchog gydag asiantaethau allanol megis y Seicolegydd Addysg, Gwasanaethau Cymdeithasol ayb."}, {"text_idx": "#000023", "text": "Cliciwch isod i ddod o hyd i ragor o wybodaeth."}]